CELEX ID: 32022D0563

--- ENGLISH ---

Document:
$en_document

Summary:
$en_summary

--- DANISH ---

Document:
8.4.2022
DA
Den Europæiske Unions Tidende
L 109/6
EUROPA-PARLAMENTETS OG RÅDETS AFGØRELSE (EU) 2022/563
af 6. april 2022
om makrofinansiel bistand til Republikken Moldova
EUROPA-PARLAMENTET OG RÅDET FOR DEN EUROPÆISKE UNION HAR —
under henvisning til traktaten om Den Europæiske Unions funktionsmåde, særlig artikel 212, stk. 2,
under henvisning til forslag fra Europa-Kommissionen,
efter fremsendelse af udkast til lovgivningsmæssig retsakt til de nationale parlamenter,
efter den almindelige lovgivningsprocedure 
(
1
)
, og
ud fra følgende betragtninger:
(1)
Forbindelserne mellem Den Europæiske Union (»Unionen«) og Republikken Moldova (»Moldova«) udvikles fortsat inden for rammerne af den europæiske naboskabspolitik (ENP) og Det Østlige Partnerskab. Moldova tiltrådte Det Østlige Partnerskab i 2009, og efterfølgende blev associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side 
(
2
)
 (»associeringsaftalen«) forhandlet. Associeringsaftalen, der omfatter en gradvis indførelse af et vidtgående og bredt frihandelsområde (DCFTA), blev undertegnet den 27. juni 2014 og trådte i kraft den 1. juli 2016.
(2)
Moldovas økonomi er blevet betydeligt svækket af recessionen i 2020, der var resultat af covid-19-pandemien, landets langvarige politiske dødvande efter præsidentvalget i november 2020 og den nylige energikrise. Disse omstændigheder har bidraget til Moldovas betragtelige finansieringsgab, forværring af betalingsbalancen og voksende budgetmæssige behov.
(3)
Efter parlamentsvalget i juli 2021 har den nye moldoviske regering vist en stærk vilje med hensyn til at gennemføre yderligere reformer med det ambitiøse program med titlen »Moldova in good times 2021-2025« (Gode tider i Moldova 2021-2025). Dette program er rettet mod centrale politiske områder, herunder reformer af retsvæsenet, bekæmpelse af korruption, god regeringsførelse og retsstatsprincippet.
(4)
En fornyet reformvilje og stærk politisk vilje har gjort, at de moldoviske myndigheder har intensificeret reformgennemførelsen betydeligt. Dette har sat Moldova i stand til at fuldføre den makrofinansielle bistandstransaktion i forbindelse med covid-19-pandemien i henhold til Europa-Parlamentets og Rådets afgørelse (EU) 2020/701 
(
3
)
 med et godt resultat, idet alle de reformtiltag, der blev aftalt med Unionen i aftalememorandummet, er blevet gennemført, med undtagelse af et enkelt vedrørende inddrivelse af aktiver, som blev undtaget. I den forbindelse har Kommissionen rådført sig med udvalget af repræsentanter for medlemsstaterne og ikke modtaget indsigelser.
(5)
Efter vedtagelsen af et nyt program fra Den Internationale Valutafond (IMF), der blev forhandlet i 2020, gik i stå, genoptog IMF efter parlamentsvalget i juli 2021 sine forhandlinger med Moldova og opnåede en aftale på embedsmandsplan om et program under den udvidede kreditfacilitet og den udvidede lånefacilitet for et beløb på 564 mio. USD. Det nye program blev vedtaget ved IMF's bestyrelses beslutning af 20. december 2021. Dette program, der har til formål at understøtte Moldovas økonomiske genopretning, markere lanceringen af en ambitiøs dagsorden for reformer af forvaltning og institutioner, styrke gennemsigtighed og ansvarlighed, øge forudsigeligheden af den offentlige politik, styrke de finansielle institutioner og fremme deregulering.
(6)
På grund af den forværrede økonomiske situation og de forværrede udsigter anmodede Moldova i november 2021 Unionen om yderligere makrofinansiel bistand.
(7)
Unionens vejledende tildeling til Moldova under det europæiske naboskabsinstrument beløb sig i perioden 2014-2020 til 518,15 mio. EUR inklusive budgetstøtte og teknisk bistand. I de fælles støtterammer for perioderne 2014-2017 og 2017-2020 blev det samarbejde med Moldova, der blev finansieret af det europæiske naboskabsinstrument i foregående budgetperiode, udpeget som prioriteret område. Prioriteterne for perioden 2021-2027 bliver fastsat i det nye, flerårige vejledende program, der er udarbejdet i tæt samarbejde med alle relevante interessenter.
(8)
Eftersom Moldova er omfattet af ENP, bør landet betragtes som berettiget til at modtage makrofinansiel bistand fra Unionen.
(9)
Unionens makrofinansielle bistand bør være et ekstraordinært finansielt instrument til ubunden og uspecificeret betalingsbalancestøtte, som sigter mod at dække modtagerens umiddelbare behov for ekstern finansiering, og den bør understøtte gennemførelsen af et politisk program, der indeholder stærke øjeblikkelige tilpasnings- og strukturreformforanstaltninger for at forbedre støttemodtagerens betalingsbalance på kort sigt.
(10)
Eftersom der stadig findes et stort resterende eksternt finansieringsgab på Moldovas betalingsbalance, som overstiger de midler, der stilles til rådighed af IMF og andre multilaterale institutioner, anses Unionens makrofinansielle bistand til Moldova, i kombination med IMF-programmet, under de nuværende ekstraordinære omstændigheder for at være en hensigtsmæssig reaktion på Moldovas anmodning om støtte til landets økonomisk stabilisering. Unionens makrofinansielle bistand vil bidrage til Moldovas økonomiske stabilisering og strukturreformdagsorden, idet den udgør et supplement til midler, der stilles til rådighed under IMF's finansielle aftale.
(11)
Unionens makrofinansielle bistand bør sigte mod at støtte genopretningen af en holdbar ekstern finansieringssituation for Moldova og derved støtte landets økonomiske og sociale udvikling.
(12)
Unionens makrofinansielle støtte forventes at gå hånd i hånd med gennemførelsen af budgetstøtteoperationer under instrumentet for naboskab, udviklingssamarbejde og internationalt samarbejde — et globalt Europa, som fastsat i Europa-Parlamentets og Rådets forordning (EU) 2021/947 
(
4
)
.
(13)
Fastsættelsen af beløbet for Unionens makrofinansielle bistand er baseret på en omfattende kvantitativ vurdering af Moldovas resterende behov for ekstern finansiering og tager hensyn til landets evne til at finansiere sig selv med egne midler, navnlig med de internationale reserver, det råder over. Unionens makrofinansielle bistand bør supplere programmerne og midler fra IMF og Verdensbanken. Ved fastsættelsen af bistandsbeløbet er der også taget højde for den forventede finansielle støtte fra multilaterale donorer og nødvendigheden af at sikre en rimelig byrdefordeling mellem Unionen og andre donorer samt for den allerede eksisterende anvendelse af Unionens andre eksterne finansieringsinstrumenter i Moldova og merværdien af Unionens samlede engagement.
(14)
I betragtning af Moldovas resterende behov for ekstern finansiering, landets økonomiske udviklingsniveau målt i gennemsnitsindkomst pr. indbygger og andelen af fattige, landets evne til at finansiere sig selv med egne midler og navnlig med de internationale reserver, det har til rådighed, samt vurderingen af landets tilbagebetalingsevne med udgangspunkt i en gældsholdbarhedsanalyse bør en del af bistanden ydes i form af gavebistand.
(15)
Kommissionen bør sikre, at Unionens makrofinansielle bistand juridisk og indholdsmæssigt er i overensstemmelse med de vigtigste principper og mål i de forskellige områder af Unionens optræden udadtil, med de foranstaltninger, der træffes som led i denne optræden, og med andre af Unionens relevante politikker.
(16)
Unionens makrofinansielle bistand bør understøtte Unionens udenrigspolitik over for Moldova. Kommissionen og Tjenesten for EU's Optræden Udadtil (EU-Udenrigstjenesten) bør arbejde tæt sammen under hele den makrofinansielle bistandstransaktion med henblik på at koordinere og sikre sammenhæng i Unionens udenrigspolitik.
(17)
Unionens makrofinansielle bistand bør understøtte Moldovas tilslutning til værdier, som landet har til fælles med Unionen, herunder demokrati, retsstatsprincippet, god regeringsførelse, respekt for menneskerettighederne, bæredygtig udvikling og bekæmpelse af fattigdom, samt landets tilslutning til principperne om åben, regelbaseret og fair handel.
(18)
Det bør være en forudsætning for Unionens makrofinansielle bistand, at Moldova respekterer effektive, demokratiske mekanismer, herunder et parlamentarisk flerpartisystem, samt retsstatsprincippet og sikrer respekt for menneskerettighederne. De specifikke målsætninger for Unionens makrofinansielle bistand bør samtidig styrke effektiviteten, gennemsigtigheden og pålideligheden af systemerne til forvaltning af de offentlige finanser samt styringen af og tilsynet med finanssektoren i Moldova og fremme strukturreformer, der har til formål at støtte en holdbar og inklusiv vækst, skabelse af anstændige job og finanspolitisk konsolidering. Kommissionen og EU-Udenrigstjenesten bør regelmæssigt føre kontrol med både opfyldelsen af denne forudsætning og opnåelsen af disse mål.
(19)
For at sikre, at Unionens finansielle interesser i forbindelse med denne makrofinansielle bistand beskyttes effektivt, bør Moldova træffe hensigtsmæssige foranstaltninger til at forebygge og bekæmpe svig, korruption og andre uregelmæssigheder i forbindelse med denne bistand. Derudover bør det fastsættes, at Kommissionen gennemfører kontrol, at Revisionsretten foretager revision og at Den Europæiske Anklagemyndighed kan udøve sine beføjelser.
(20)
Unionens makrofinansielle bistand stilles til rådighed med forbehold af Europa-Parlamentets og Rådets bemyndigelse som budgetmyndighed.
(21)
Størrelsen af Unionens makrofinansielle bistand, der ydes i form af gavebistand, og størrelsen af den hensættelse, der er nødvendig til den makrofinansielle bistand i form af lån, bør stemme overens med budgetbevillingerne i den flerårige finansielle ramme.
(22)
Unionens makrofinansielle bistand bør forvaltes af Kommissionen. For at sikre, at Europa-Parlamentet og Rådet er i stand til at følge gennemførelsen af denne afgørelse, bør Kommissionen regelmæssigt holde dem underrettet om udviklingen i forbindelse med denne bistand og forsyne dem med de relevante dokumenter.
(23)
For at sikre ensartede betingelser for gennemførelsen af denne afgørelse bør Kommissionen tillægges gennemførelsesbeføjelser. Disse beføjelser bør udøves i overensstemmelse med Europa-Parlamentets og Rådets forordning (EU) nr. 182/2011 
(
5
)
.
(24)
Unionens makrofinansielle bistand bør ledsages af økonomisk-politiske betingelser, som skal fastsættes i et aftalememorandum (»aftalememorandummet«). For at sikre ensartede gennemførelsesbetingelser, samt af effektivitetshensyn, bør Kommissionen gives bemyndigelse til at forhandle om disse betingelser med de moldoviske myndigheder under tilsyn af et udvalg bestående af repræsentanter for medlemsstaterne i overensstemmelse med forordning (EU) nr. 182/2011. I henhold til nævnte forordning bør rådgivningsproceduren som hovedregel finde anvendelse i alle tilfælde, medmindre andet er fastsat i forordningen. I betragtning af den potentielt store betydning af bistand på mere end 90 mio. EUR bør undersøgelsesproceduren som fastsat i forordning (EU) nr. 182/2011 anvendes for transaktioner over denne tærskel. I betragtning af størrelsen af Unionens makrofinansielle bistand til Moldova bør undersøgelsesproceduren finde anvendelse på vedtagelsen af aftalememorandummet og på enhver nedsættelse, suspension eller ophævelse af denne bistand —
VEDTAGET DENNE AFGØRELSE:
Artikel 1
1.   Unionen stiller makrofinansiel bistand på højst 150 mio. EUR til rådighed for Moldova (»Unionens makrofinansielle bistand«) for at støtte Moldovas økonomiske stabilisering og omfattende reformdagsorden. Af dette maksimumbeløb ydes op til 120 mio. EUR i form af lån og op til 30 mio. EUR i form af gavebistand. Frigivelsen af Unionens makrofinansielle bistand er betinget af, at Europa-Parlamentet og Rådet godkender Unionens budget for det relevante år. Bistanden skal bidrage til at dække Moldovas betalingsbalancebehov som angivet i IMF-programmet.
2.   Til finansiering af Unionens makrofinansielle bistands lånekomponent bemyndiges Kommissionen til på Unionens vegne at låne de nødvendige midler på kapitalmarkederne eller fra finansielle institutioner og genudlåne dem til Moldova. Lånene skal have en gennemsnitlig løbetid på højst 15 år.
3.   Kommissionen forvalter frigivelsen af Unionens makrofinansielle bistand på en måde, der er i overensstemmelse med de aftaler eller overenskomster, der er indgået mellem IMF og Moldova, og med de centrale principper og målsætninger i de økonomiske reformer, som er fastlagt i associeringsaftalen, herunder DCFTA'et, inden for rammerne af ENP.
Kommissionen holder regelmæssigt Europa-Parlamentet og Rådet underrettet om udviklingen i Unionens makrofinansielle bistand, herunder udbetalingen heraf, og forsyner i tilstrækkelig god tid disse institutioner med de relevante dokumenter.
4.   Unionens makrofinansielle bistand stilles til rådighed i en periode på to et halvt år regnet fra den første dag efter ikrafttrædelsen af det aftalememorandum, der er omhandlet i artikel 3, stk. 1.
5.   Sker der i løbet af den periode, hvor Unionens makrofinansielle bistand udbetales, et afgørende fald i Moldovas finansieringsbehov i forhold til de oprindelige prognoser, nedsætter Kommissionen efter undersøgelsesproceduren i artikel 7, stk. 2, størrelsen af bistanden, eller suspenderer eller ophæver den.
Artikel 2
1.   Det er en forudsætning for Unionens makrofinansielle bistand, at Moldova respekterer effektive demokratiske mekanismer, herunder et parlamentarisk flerpartisystem, samt retsstatsprincippet og sikrer respekt for menneskerettighederne.
2.   Kommissionen og EU-Udenrigstjenesten kontrollerer, at forudsætningen fastsat i stk. 1 overholdes i hele den periode, hvor Unionen yder makrofinansiel bistand.
3.   Denne artikels stk. 1 og 2 anvendes i overensstemmelse med Rådets afgørelse 2010/427/EU 
(
6
)
.
Artikel 3
1.   Kommissionen aftaler efter undersøgelsesproceduren i artikel 7, stk. 2, med de moldoviske myndigheder klart definerede økonomisk-politiske og finansielle betingelser, der fokuserer på strukturreformer og sunde offentlige finanser, som Unionens makrofinansielle bistand skal være underlagt. Disse økonomisk-politiske og finansielle betingelser fastlægges i et aftalememorandum, som omfatter en tidsramme for betingelsernes opfyldelse. Disse økonomisk-politiske og finansielle betingelser skal være i overensstemmelse med de i artikel 1, stk. 3, omhandlede aftaler eller overenskomster, herunder de makroøkonomiske tilpasnings- og strukturreformprogrammer, som Moldova gennemfører med støtte fra IMF.
2.   De i stk. 1 omhandlede betingelser har navnlig til formål at styrke effektiviteten, gennemsigtigheden og pålideligheden af systemerne til forvaltning af de offentlige finanser i Moldova, herunder med henblik på anvendelsen af Unionens makrofinansielle bistand. Fremskridt med hensyn til gensidig markedsåbning, udvikling af regelbaseret og fair handel samt andre prioriteringer i sammenhæng med Unionens eksterne politik skal også tages med i betragtning ved udformningen af de politiske foranstaltninger. Kommissionen fører regelmæssigt kontrol med de fremskridt, der gøres i retning af disse mål.
3.   De nærmere finansielle vilkår for Unionens makrofinansielle bistand fastlægges i en låneaftale og en gavebistandsaftale, der indgås mellem Kommissionen og Moldova.
4.   Kommissionen kontrollerer regelmæssigt, om betingelserne i artikel 4, stk. 3, fortsat er opfyldt, herunder om Moldovas økonomiske politik er i overensstemmelse med målene for Unionens makrofinansielle bistand. Med henblik på denne kontrol arbejder Kommissionen tæt sammen med IMF og Verdensbanken og, når det er nødvendigt, med Europa-Parlamentet og Rådet.
Artikel 4
1.   På de i stk. 3 omhandlede betingelser stiller Kommissionen Unionens makrofinansielle bistand til rådighed i tre rater, hver bestående af et låne- og et gavebistandselement. Raternes størrelse fastsættes i aftalememorandummet.
2.   I forbindelse med den del af den makrofinansielle bistand, der ydes i form af lån, foretages om nødvendigt hensættelse af midler i overensstemmelse med forordning (EU) 2021/947.
3.   Kommissionen træffer afgørelse om frigivelse af raterne, forudsat at alle følgende betingelser er opfyldt:
a)
forudsætningen i artikel 2, stk. 1 er opfyldt
b)
der foreligger vidnesbyrd om en kontinuerlig tilfredsstillende gennemførelse af et politikprogram, der omfatter stærke tilpasnings- og strukturreformforanstaltninger støttet af en ikkeforebyggende IMF-låneaftale
c)
de økonomisk-politiske og finansielle betingelser i aftalememorandummet er gennemført på tilfredsstillende måde.
4.   Anden rate frigives i princippet ikke tidligere end tre måneder efter frigivelsen af første rate. Tredje rate frigives i princippet ikke tidligere end tre måneder efter frigivelsen af anden rate.
5.   Såfremt de betingelser, der er omhandlet i stk. 3, ikke opfyldes, skal Kommissionen midlertidigt suspendere eller ophæve udbetalingen af Unionens makrofinansielle bistand. I sådanne tilfælde underretter den Europa-Parlamentet og Rådet om årsagerne til suspensionen eller ophævelsen.
6.   Unionens makrofinansielle bistand udbetales til Moldovas nationalbank. Under iagttagelse af de aftalte bestemmelser, der er fastsat i aftalememorandummet, herunder en bekræftelse af de resterende budgetfinansieringsbehov, kan Unionens midler udbetales til Moldovas finansministerium som den endelige modtager.
Artikel 5
1.   De låntagnings- og långivningstransaktioner, der vedrører lånekomponenten i Unionens makrofinansielle bistand, gennemføres i euro med samme valørdato og må for Unionen ikke indebære nogen ændring af forfaldsdatoen eller udsætte Unionen for valutakurs- eller renterisiko eller nogen anden kommerciel risiko.
2.   Hvis omstændighederne tillader det og Moldova anmoder herom, kan Kommissionen træffe de nødvendige foranstaltninger til at sikre, at der i lånebetingelserne indføjes en klausul om førtidig tilbagebetaling, og at betingelserne for låntagningstransaktionerne indeholder en tilsvarende klausul.
3.   Hvis omstændighederne tillader en forbedring af rentesatsen på lånet og Moldova anmoder herom, kan Kommissionen beslutte at refinansiere hele eller en del af sin oprindelige låntagning eller omlægge de tilsvarende finansielle betingelser. Refinansierings- eller omlægningstransaktioner gennemføres i overensstemmelse med stk. 1 og 4 og må ikke resultere i en forlængelse af løbetiden for de pågældende lån eller i en forhøjelse af restgælden på datoen for refinansieringen eller omlægningen.
4.   Alle Unionens omkostninger relateret til de låntagnings- og långivningstransaktioner, der gennemføres i henhold til denne afgørelse, afholdes af Moldova.
5.   Kommissionen underretter Europa-Parlamentet og Rådet om udviklingen i de transaktioner, der er omhandlet i stk. 2 og 3.
Artikel 6
1.   Unionens makrofinansielle bistand gennemføres i overensstemmelse med Europa-Parlamentets og Rådets forordning (EU, Euratom) 2018/1046 
(
7
)
.
2.   Unionens makrofinansielle bistand gennemføres ved direkte forvaltning.
3.   Låneaftalen og gavebistandsaftalen, der indgås med Moldovas myndigheder, skal indeholde alle følgende bestemmelser:
a)
der sikrer, at Moldova regelmæssigt kontrollerer, at midler modtaget fra Unionens almindelige budget er blevet anvendt efter hensigten, træffer passende foranstaltninger til at forhindre uregelmæssigheder og svig og om nødvendigt tager retlige skridt til at inddrive eventuelt misbrugte midler, der er udbetalt i henhold til denne afgørelse
b)
der sikrer beskyttelsen af Unionens finansielle interesser og navnlig fastlægger specifikke foranstaltninger til at forhindre og bekæmpe svig, korruption og andre uregelmæssigheder, der kan påvirke Unionens makrofinansielle bistand, jf. Rådets forordning (EF, Euratom) nr. 2988/95 
(
8
)
 og (Euratom, EF) nr. 2185/96 
(
9
)
 og Europa-Parlamentets og Rådets forordning (EU, Euratom) nr. 883/2013 
(
10
)
 og, for de medlemsstater, der deltager i det forstærkede samarbejde om Den Europæiske Anklagemyndighed, også i overensstemmelse med Rådets forordning (EU) 2017/1939 
(
11
)
c)
Det Europæiske Kontor for Bekæmpelse af Svig bemyndiges udtrykkeligt til at foretage undersøgelser, herunder kontrol og inspektion på stedet, herunder digitale kriminaltekniske foranstaltninger og samtaler
d)
Kommissionen eller dens repræsentanter bemyndiges udtrykkeligt til at foretage kontrol, herunder kontrol på stedet
e)
Kommissionen og Revisionsretten bemyndiges udtrykkeligt til at foretage revision i og efter rådighedsperioden for Unionens makrofinansielle bistand, herunder dokumentrevision og revision på stedet, f.eks. operationelle vurderinger
f)
der sikrer, at Unionen har ret til førtidig tilbagebetaling af lånet eller fuld tilbagebetaling af gavebistanden, hvis det konstateres, at Moldova i forbindelse med forvaltningen af Unionens makrofinansielle bistand har været involveret i svig eller korruption eller andre illegale aktiviteter, som skader Unionens finansielle interesser
g)
der sikrer, at alle Unionens omkostninger relateret til de låntagnings- og långivningstransaktioner, der gennemføres i henhold til denne afgørelse, skal bæres af Moldova.
4.   Inden gennemførelsen af Unionens makrofinansielle bistand undersøger Kommissionen ved hjælp af en operationel vurdering, om Moldova råder over forsvarlige finansielle ordninger, administrative procedurer samt interne og eksterne kontrolmekanismer, der er relevante for denne bistand.
Artikel 7
1.   Kommissionen bistås af et udvalg. Dette udvalg er et udvalg som omhandlet i forordning (EU) nr. 182/2011.
2.   Når der henvises til dette stykke, anvendes artikel 5 i forordning (EU) nr. 182/2011.
Artikel 8
1.   Senest den 30. juni hvert år forelægger Kommissionen en rapport for Europa-Parlamentet og Rådet om gennemførelsen af denne afgørelse i det foregående år, herunder en evaluering af denne gennemførelse. I denne rapport:
a)
gennemgås de fremskridt, der er gjort med hensyn til gennemførelsen af Unionens makrofinansielle bistand
b)
vurderes Moldovas økonomiske situation og udsigter samt fremskridt med at gennemføre de i artikel 3, stk. 1, omhandlede politiske foranstaltninger
c)
redegøres der for forbindelsen mellem de økonomisk-politiske betingelser, der er fastsat i aftalememorandummet, Moldovas aktuelle økonomiske og finanspolitiske resultater og Kommissionens afgørelser om frigivelse af raterne af Unionens makrofinansielle bistand.
2.   Senest to år efter udløbet af den rådighedsperiode, der er omhandlet i artikel 1, stk. 4, forelægger Kommissionen Europa-Parlamentet og Rådet en efterfølgende evalueringsrapport, som vurderer resultaterne og effektiviteten af Unionens gennemførte makrofinansielle bistand, og i hvilket omfang den har bidraget til bistandens mål.
Artikel 9
Denne afgørelse træder i kraft på tredjedagen efter offentliggørelsen i 
Den Europæiske Unions Tidende
.
Udfærdiget i Strasbourg, den 6. april 2022.
På Europa-Parlamentets vegne
R. METSOLA
Formand
På Rådets vegne
C. BEAUNE
Formand
(
1
)
  Europa-Parlamentets holdning af 24.3.2022 (endnu ikke offentliggjort i EUT) og Rådets afgørelse af 4.4.2022.
(
2
)
  
            
EUT L 260 af 30.8.2014, s. 4
.
(
3
)
  Europa-Parlamentets og Rådets afgørelse (EU) 2020/701 af 25. maj 2020 om makrofinansiel bistand til udvidelses- og naboskabspartnerlande i forbindelse med covid-19-pandemien (
EUT L 165 af 27.5.2020, s. 31
).
(
4
)
  Europa-Parlamentets og Rådets forordning (EU) 2021/947 af 9. juni 2021 om oprettelse af instrumentet for naboskab, udviklingssamarbejde og internationalt samarbejde — et globalt Europa, og om ændring og ophævelse af Europa-Parlamentets og Rådets afgørelse nr. 466/2014/EU og ophævelse af Europa-Parlamentets og Rådets forordning (EU) 2017/1601 og Rådets forordning (EF, Euratom) nr. 480/2009 (
EUT L 209 af 14.6.2021, s. 1
).
(
5
)
  Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (
EUT L 55 af 28.2.2011, s. 13
).
(
6
)
  Rådets afgørelse 2010/427/EU af 26. juli 2010 om, hvordan Tjenesten for EU's Optræden Udadtil skal tilrettelægges og fungere (
EUT L 201 af 3.8.2010, s. 30
).
(
7
)
  Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr.1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (
EUT L 193 af 30.7.2018, s. 1
).
(
8
)
  Rådets forordning (EF, Euratom) nr. 2988/95 af 18. december 1995 om beskyttelse af De Europæiske Fællesskabers finansielle interesser (
EFT L 312 af 23.12.1995, s. 1
).
(
9
)
  Rådets forordning (Euratom, EF) nr. 2185/96 af 11. november 1996 om Kommissionens kontrol og inspektion på stedet med henblik på beskyttelse af De Europæiske Fællesskabers finansielle interesser mod svig og andre uregelmæssigheder (
EFT L 292 af 15.11.1996, s. 2
).
(
10
)
  Europa-Parlamentets og Rådets forordning (EU, Euratom) nr. 883/2013 af 11. september 2013 om undersøgelser, der foretages af Det Europæiske Kontor for Bekæmpelse af Svig (OLAF) og om ophævelse af Europa-Parlamentets og Rådets forordning (EF) nr. 1073/1999 og Rådets forordning (Euratom) nr. 1074/1999 (
EUT L 248 af 18.9.2013, s. 1
).
(
11
)
  Rådets forordning (EU) 2017/1939 af 12. oktober 2017 om gennemførelse af et forstærket samarbejde om oprettelse af Den Europæiske Anklagemyndighed (»EPPO«) (
EUT L 283 af 31.10.2017, s. 1
).

Summary:
Makrofinansiel bistand til Moldova
RESUMÉ AF:
Afgørelse (EU) 2022/563 om makrofinansiel bistand til Moldova
HVAD ER FORMÅLET MED AFGØRELSEN?
Den har til formål at yde hurtig finansiel bistand til Moldova for at styrke landets modstandskraft i den aktuelle geopolitiske kontekst, støtte dets økonomiske stabilisering og reformdagsorden samt dække landets betalingsbalance.
HOVEDPUNKTER
Forbindelser mellem EU og Moldova
Den Europæiske Union
 (EU) udvikler sine forbindelser med Moldova gennem den 
europæiske naboskabspolitik
 og 
Det Østlige Partnerskab
. Den 
1. juli 2016
 trådte en 
associeringsaftale
 mellem de to parter i kraft, som omfattede en gradvis indførsel af et vidtgående og bredt frihandelsområde.
Makrofinansiel bistand
Makrofinansiel bistand (MFA) er tilgængelig for lande, der er omfattet af den europæiske naboskabspolitik, og som oplever en 
akut betalingsbalancekrise
. Den ydes 
undtagelsesvist og midlertidigt
 og har til formål at afhjælpe et lands 
umiddelbare eksterne finansieringsbehov
 og understøtte 
økonomiske politiske reformer
.
EU’s MFA forventes at fungere parallelt med budgetstøtte under 
instrumentet for naboskab, udviklingssamarbejde og internationalt samarbejde — et globalt Europa
 oprettet ved forordning (EU) 
2021/947
 (se 
resumé
).
Makrofinansiel bistand til Moldova
Som fastlagt ved ændringsafgørelse (EU) 
2023/1165
 stiller 
EU 295 mio. EUR
 til rådighed for Moldova for at støtte dets dagsorden for 
økonomisk stabilisering
 og 
omfattende reformdagsorden
.
Der vil blive ydet op til 
220 mio. EUR
 i 
lån
 og op til 
75 mio. EUR i form af gavebistand
.
Europa-Kommissionen
 kan låne de nødvendige midler på kapitalmarkeder eller fra finansielle institutioner og udlåne dem til Moldova. Lånene har en gennemsnitlig løbetid på højst 15 år.
Kommissionen vil forvalte frigivelsen af MFA’en.
Midlerne vil blive gjort tilgængelige over 
2,5 år
.
Det er en forudsætning, at Moldova respekterer effektive 
demokratiske mekanismer
, herunder et parlamentarisk styre med flere partier, 
retsstatsprincippet
 og 
menneskerettighederne
.
Et 
aftalememorandum 
 beskriver den 
økonomiske politik og de finansielle reformer
, med en 
tidsramme
, som Moldova skal gennemføre.
MFA’en stilles til rådighed i fem rater, som hver består af et låne- og et gavebistandselement.
Kommissionen frigiver raterne, forudsat at visse betingelser er opfyldt, med den anden, tredje, fjerde og femte rater, der ikke er frigjort før mindst tre måneder efter den foregående udtræden.
HVORNÅR GÆLDER AFGØRELSEN FRA?
Den trådte i kraft den 
11. april 2022
.
BAGGRUND
Moldovas økonomi er blevet ramt af recessionen i 2020 som følge af covid-19-pandemien, det politiske dødvande efter præsidentvalget i november 2020 og den nylige energikrise, der begyndte i oktober 2021. Desuden er Moldovas økonomiske stabilitet blevet yderligere forværret af Ruslands underekstremiteter i Ukraine.
Landets økonomiske bånd med EU er veludviklede. EU er Moldovas største handelspartner og stod for 
52 %
 af landets samlede handel i 2020.
For yderligere oplysninger henvises til:
Forbindelserne mellem EU og Moldova
 — faktablad (EU-Udenrigstjenesten).
HOVEDDOKUMENT
Europa-Parlamentets og Rådets afgørelse (EU) 
2022/563
 af 
6. april 2022
 om makrofinansiel bistand til Moldova (EUT L 109 af 
8.4.2022
, 
s. 6-12
).
Efterfølgende ændringer til afgørelse (EU) 2022/563 er blevet indarbejdet i grundteksten. Denne 
konsoliderede udgave
 har ingen retsvirkning.
TILHØRENDE DOKUMENTER
Europa-Parlamentets og Rådets afgørelse (EU) 
2023/1165
 af 
14. juni 2023
 om ændring af afgørelse (EU) 2022/563 for så vidt angår størrelsen af den makrofinansielle bistand til Republikken Moldova (EUT L 155 af 
16.6.2023
, 
s. 1-3
).
Europa-Parlamentets og Rådets forordning (EU) 
2021/947
 af 
9. juni 2021
 om oprettelse af instrumentet for naboskab, udviklingssamarbejde og internationalt samarbejde — et globalt Europa, og om ændring og ophævelse af Europa-Parlamentets og Rådets afgørelse 
nr. 466/2014/EU
 og ophævelse af Europa-Parlamentets og Rådets forordning (EU) 2017/1601 og Rådets forordning (EF, Euratom) 
nr. 480/2009
 (EUT L 209 af 
14.6.2021
, 
s. 1-78
).
Se den 
konsoliderede udgave
.
Associeringsaftale
 mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side (EUT L 260 af 
30.8.2014
, 
s. 4-738
).
Se den 
konsoliderede udgave
.
seneste ajourføring 
16.6.2023